ai4bharat/Pralekha huggingface dataset:
অসামরিকবিমানপরিবহণমন্ত্রক
শ্রী জ্যোতিরাদিত্য মাধবরাও সিন্ধিয়া ভোপাল ও রায়পুরের মধ্যে সরাসরি বিমান পরিষেবার উদ্বোধন করেছেন
নতুন দিল্লি, ০২ নভেম্বর, ২০২১
কেন্দ্রীয় অসামরিক বিমান পরিবহন মন্ত্রী শ্রী জ্যোতিরাদিত্য মাধবরাও সিন্ধিয়া মধ্যপ্রদেশের ভোপাল থেকে ছত্রিশগড়ের রায়পুর পর্যন্ত ইন্ডিগো এয়ারলাইন্সের সরাসরি বিমান পরিষেবার উদ্বোধন করেছেন। ভার্চুয়াল মাধ্যমে আয়োজিত এই অনুষ্ঠানে অনুষ্ঠানে মধ্যপ্রদেশের মুখ্যমন্ত্রী শ্রী শিবরাজ সিং চৌহান, মধ্যপ্রদেশের স্বরাষ্ট্র ও পরিবহন মন্ত্রী শ্রী ভূপেন্দ্র সিং সহ বিশিষ্ট ব্যক্তি উপস্থিত ছিলেন।
এই বিমান পরিষেবার উদ্বোধন করে শ্রী সিন্ধিয়া বলেন, গতকাল মধ্যপ্রদেশের প্রতিষ্ঠা দিবস উদযাপন করা হয়েছে, আর আজ মধ্যপ্রদেশের রাজধানীর সাথে ছত্রিশগড়ের রাজধানীর আকাশপথে যোগাযোগ স্থাপিত হলো।
ভোপাল সর্বদাই হ্রদের শহর নামে পরিচিত এবং রায়পুরের একটা নিজস্ব প্রাকৃতিক সৌন্দর্য রয়েছে। বিগত সাত বছর ধরে উভয়ের শহরেরই উন্নয়ন শুরু হয়েছে। রায়পুর বিমানবন্দরটি দেশের ২২-তম ব্যস্ত বিমানবন্দর হিসেবে পরিচিত। অন্যদিকে, ভোপাল বিমানবন্দর সম্প্রসারণের কাজের উদ্যোগ নেওয়া হয়েছে। ভোপাল বিমানবন্দরে কার্গো টার্মিনাল এবং এমআরও'র সুবিধা প্রদানের প্রচেষ্টা চালানো হচ্ছে। এই বিমানবন্দরের জন্য আন্তর্জাতিক বিমানবন্দরে লাইসেন্সও পাওনা হয়ে রয়েছে।
পূর্বে ৫টি শহরের সঙ্গে ভোপালের আকাশপথে যোগাযোগ ছিল। বর্তমানে ৯টি শহরের সঙ্গে যুক্ত করা হয়েছে। সম্প্রতি রাজ্যে আকাশপথে আন্তঃসংযোগ বাড়াতে রেওয়ার সাথে ভোপালকে সংযুক্ত করা হয়েছে।
বিগত চার মাসের মধ্যে মধ্যপ্রদেশের সঙ্গে ২৭ টি শহর এবং বর্তমানে ৫০ টি শহরের সঙ্গে আকাশপথে যোগাযোগ স্থাপন করা হয়েছে। মধ্যপ্রদেশের জন্য আকাশপথে সংযোগের ক্ষেত্রে ৫০ শতাংশ কৃতিত্ব অর্জন করা হয়েছে।
কেন্দ্রীয় মন্ত্রী তাঁর ভাষণে আরও জানান যে, 'উডান' প্রকল্পের অধীনে সাধারণ মানুষের জন্য বিমান ভ্রমণ সহজতর করতে বিমান ভাড়া সহজলভ্য করার উদ্যোগ নেওয়া হয়েছে। কেন্দ্রীয় সরকার ২০২৫ সাল পর্যন্ত দেশে ১৩৬ টি বিমানবন্দর থেকে ২০০টি বিমানবন্দর তৈরির পরিকল্পনা নেওয়া হয়েছে। আগে সরাসরি বিমান চলাচলের ক্ষেত্রে অপ্রতুলতার কারণে দুই শহরের মধ্যে যাতায়াতের জন্য যাত্রীদের ১২ ঘণ্টার বেশি সময় বিমানে ভ্রমণ করতে হয়েছিল। নতুন এই রুটটি কেবল আঞ্চলিক সংযোগ বাড়াবে না বরং এই শহরের মধ্যে ব্যবসা-বাণিজ্য ও পর্যটনকে আরও উন্নত করবে।
CG/SB
(Visitor Counter : 136
বিদ্যুৎমন্ত্রক
২০৩০ সালের মধ্যে ৪৫০ গিগাওয়াট পুনর্নবীকরণ শক্তি উৎপাদনে লক্ষ্য অর্জনের প্রতিশ্রুতির জন্য ভারতের উচ্ছ্বসিত প্রশংসা করেছে আমেরিকা
নয়াদিল্লী, ১৩ সেপ্টেম্বর, ২০২১
কেন্দ্রীয় বিদ্যুৎ ও নতুন এবং পুনর্নবীকরণ শক্তি মন্ত্রী শ্রী আর কে সিং আজ জলবায়ু পরিবর্তন রোধে মার্কিন যুক্তরাষ্ট্রের বিশেষ সভাপতিত্বে পরিচালিত এক প্রতিনিধি দলের সঙ্গে সাক্ষাৎ করেছেন। এই প্রতিনিধি দলের নেতৃত্বে ছিলেন মিঃ জন কেরি। জলবায়ু পরিবর্তন রোধের বিষয়ে সহযোগিতা নিয়ে আলোচনা এগিয়ে নিয়ে যাওয়া এবং ভারত ও মার্কিন যুক্তরাষ্ট্রের মধ্যে প্রকৃত অংশীদারিত্বের লক্ষ্যে কাজ চালিয়ে যাওয়ার উদ্দেশ্যেই এই বৈঠক আয়োজন করা হয়। জলবায়ু পরিবর্তনের সুফল যাতে সমগ্র বিশ্ব পেতে পারে তা নিয়েও বৈঠকে আলোচনা হয়। এদিনের এই বৈঠকে বিদ্যুৎ মন্ত্রকের সচিব শ্রী অলক কুমার এবং মন্ত্রকের শীর্ষ আধিকারিকরা উপস্থিত ছিলেন।
২০৩০ সালের মধ্যে ৪৫০ গিগাওয়াট পুনর্নবীকরণ শক্তি উৎপাদনের লক্ষ্য অর্জনের প্রতিশ্রুতির জন্য ভারতের উচ্ছ্বসিত প্রশংসা জানাই মার্কিন যুক্তরাষ্ট্র। তারা আরও জানিয়েছে মাত্র ১৮ মাসের মধ্যে ২.৮ কোটি বাড়িতে বিদ্যুৎ পৌঁছে দিয়েছে ভারত। বাড়ি বাড়ি বিদ্যুতায়নে এ এক সর্বজনীন সাফল্যের বিষয় বলেও উল্লেখ করেছে তারা।
কেন্দ্রীয় মন্ত্রী মার্কিন যুক্তরাষ্ট্রের প্রতিনিধি দলকে জানিয়েছেন যে, স্বচ্ছ শক্তির রূপান্তরের দিকে এগিয়ে যাওয়ার জন্য কেন্দ্রীয় সরকার সর্বত প্রয়াস চালিয়ে যাচ্ছে। তিনি আরও জানান যে পুনর্নবীকরণ শক্তি ক্ষেত্রে সবচেয়ে বড় সমস্যা হল 'শক্তি সঞ্চয়' করে রাখা। এই সমস্যার সমাধান হলে সাধারণ মানুষের কাছে খুব সহজেই পুনর্নবীকরণ শক্তির সুফল পৌঁছে দেওয়া সম্ভবপর হবে। তিনি গ্রিন হাইড্রোজেনের বিষয়ে সরকারের গৃহিত পরিকল্পনাগুলির কথাও উল্লেখ করেন। এক্ষেত্রে পরিকাঠামো নির্মাণের জন্য খুব শীঘ্রই নিলামের দরপত্র ডাকা হবে বলেও তিনি জানান। এই নিলামে মার্কিন সংস্থাগুলিকে দরপত্র জমা দেওয়ার জন্য অনুরোধও করেন। ভারত ২০৩০ সালের মধ্যে ৪৫০ গিগাওয়াট পুনর্নবীকরণ শক্তি উৎপাদনের পাশাপাশি তাপমাত্রার পারদ ২ ডিগ্রি সেলসিয়াস পর্যন্ত কমিয়ে নিয়ে আসার লক্ষ্য নেওয়া হয়েছে। এতে প্যারিস জলবায়ু চুক্তির প্রতিশ্রুতি পূরণ করাও সম্ভবপর হবে। শ্রী সিং উদ্বেগ প্রকাশ করে জানান যে, বিশ্বে এখনও ৮০ কোটিরও বেশি মানুষের কাছে বিদ্যুতের সুবিধা পৌঁছে দেওয়া সম্ভব হয়নি। এক্ষেত্রে মার্কিন যুক্তরাষ্ট্রকে আন্তর্জাতিক সৌর জোটে যোগ দেওয়ার জন্য আহ্বান জানান তিনি। কেন্দ্রীয় মন্ত্রী বলেন, এরফলে বহু দেশ উপকৃত হবে। উভয় পক্ষই সহমত হয়েছে যে সাশ্রয়ী মূল্যে শক্তি ক্ষেত্রে রূপান্তর নিয়ে আসার জন্য বিকল্প রসায়ন খুঁজে বের করা এবং তার উৎপাদন খরচ কমানোর লক্ষ্যে ভারত ও মার্কিন পরীক্ষাগারগুলি একযোগে কাজ করতে পারে। মার্কিন যুক্তরাষ্ট্রের পক্ষ থেকে জানানো হয়েছে জলবায়ু পরিবর্তন রোধে দুই দেশই একযোগে কাজ করে চলেছে। এই অংশীদারিত্ব বিশ্বের অন্যান্য দেশগুলিকে অনুপ্রেরণা যোগাবে বলেও আমেরিকার পক্ষ থেকে জানানো হয়েছে।
CG/SS/NS
(Visitor Counter : 139
প্রধানমন্ত্রীরদপ্তর
আসামের বিশ্বনাথ জেলায় এক সড়ক দুর্ঘটনায় বেশ কয়েকজনের জীবনহানিতে প্রধানমন্ত্রীর শোকপ্রকাশ
নতুন দিল্লি, ১৭ এপ্রিল, ২০২২
প্রধানমন্ত্রী শ্রী নরেন্দ্র মোদী আসামের বিশ্বনাথ জেলায় এক সড়ক দুর্ঘটনায় বেশ কয়েকজনের জীবনহানিতে গভীর শোকপ্রকাশ করেছেন। তিনি আহতদের দ্রুত আরোগ্য কামনা করেছেন।
প্রধানমন্ত্রীর কার্যালয়ের পক্ষ থেকে এক ট্যুইটে বলা হয়েছে, "আসামের বিশ্বনাথ জেলায় এক সড়ক দুর্ঘটনায় বেশ কয়েকজনের জীবনহানিতে আমি অত্যন্ত ব্যাথিত। শোকসন্তপ্ত পরিবারগুলির প্রতি সমবেদনা। আমি আহতদের দ্রুত আরোগ্য কামনা করি : প্রধানমন্ত্রী @narendramodi।"
CG/BD/AS/
(
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৮৮ কোটি ৯৪ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৫ কোটি ৩৮ লক্ষেরও বেশি টিকার ডোজ রয়েছে
নতুন দিল্লি, ৩ অক্টোবর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৮৮ কোটি ৯৪ লক্ষ ১৭ হাজার ৮৫৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৫ কোটি ৩৮ লক্ষ ৫৯ হাজার ৪৫৫টি টিকার ডোজ হাতে রয়েছে।
CG/BD/AS/
(Visitor Counter : 113
প্রধানমন্ত্রীরদপ্তর
প্রথম জাতীয় প্রশিক্ষণ সম্মেলনের উদ্বোধন করবেন প্রধানমন্ত্রী
সারা দেশের সিভিল সার্ভিসেস প্রশিক্ষণ প্রতিষ্ঠানের প্রতিনিধিরা সম্মেলনে যোগ দেবেন
প্রশিক্ষণ প্রতিষ্ঠানগুলির মধ্যে সহযোগিতা বাড়ানো এবং দেশজুড়ে সিভিল সার্ভেন্টদের প্রশিক্ষণ পরিকাঠামো আরও মজবুত করে তোলা এই সম্মেলনের লক্ষ্য
নতুন দিল্লি, ১০ জুন, ২০২৩
প্রধানমন্ত্রী শ্রী নরেন্দ্র মোদী ১১ জুন, ২০২৩-এ সকাল ১০:৩০ টায় নতুন দিল্লির প্রগতি ময়দানে আন্তর্জাতিক প্রদর্শনী ও সম্মেলন কেন্দ্রে প্রথম জাতীয় প্রশিক্ষণ সম্মেলনের উদ্বোধন করবেন। উদ্বোধনী অনুষ্ঠানে বক্তব্যও রাখবেন প্রধানমন্ত্রী।
প্রধানমন্ত্রী বরাবরই সিভিল সার্ভিসের সক্ষমতা বৃদ্ধির মাধ্যমে দেশের শাসন প্রক্রিয়ার উন্নয়ন ও নীতি বাস্তবায়নের গতিবৃদ্ধির প্রবক্তা। এই দৃষ্টিভঙ্গি থেকেই সিভিল সার্ভিসে সক্ষমতা বৃদ্ধির লক্ষ্যে ন্যাশনাল প্রোগ্রাম ফর সিভিল সার্ভিসেস ক্যাপাসিটি বিল্ডিং -এর আওতায় ‘মিশন কর্মযোগী’-র সূচনা করা হয়। এর লক্ষ্য হল সঠিক মনোভাব, দক্ষতা ও জ্ঞান সমৃদ্ধ, ভবিষ্যতের জন্য প্রস্তুত সিভিল সার্ভিস গড়ে তোলা। এই সম্মেলন সেই লক্ষ্যে আরও একটি পদক্ষেপ।
জাতীয় প্রশিক্ষণ সম্মেলনের আয়োজন করেছে ক্যাপাসিটি বিল্ডিং কমিশন। এর উদ্দেশ্য হল, প্রশিক্ষণ প্রতিষ্ঠানগুলির মধ্যে সহযোগিতা বাড়ানো এবং দেশজুড়ে সিভিল সার্ভেন্টদের প্রশিক্ষণ পরিকাঠামো আরও মজবুত করে তোলা।
কেন্দ্রীয় প্রশিক্ষণ প্রতিষ্ঠান, রাজ্য প্রশাসনিক প্রশিক্ষণ প্রতিষ্ঠান, আঞ্চলিক প্রশিক্ষণ প্রতিষ্ঠান ও গবেষণা প্রতিষ্ঠানগুলি সহ বিভিন্ন প্রশিক্ষণ প্রতিষ্ঠানের দেড় হাজারেরও বেশি প্রতিনিধি এই সম্মেলনে যোগ দেবেন। আলোচনায় অংশগ্রহণ করবেন কেন্দ্র, রাজ্য ও স্থানীয় প্রশাসনের সিভিল সার্ভেন্ট এবং বিশেষজ্ঞরা।
বৈচিত্র্যপূর্ণ এই সমাবেশে বিভিন্ন ভাবনার আদান-প্রদানের পাশাপাশি সামনে থাকা চ্যালেঞ্জ ও সম্ভাবনাগুলিকে চিহ্নিত এবং সক্ষমতা বৃদ্ধির লক্ষ্যে কার্যকর সমাধান ও সার্বিক কৌশল প্রণয়ন করা হবে। সম্মেলনে বিশেষজ্ঞরা সিভিল সার্ভিসেস প্রশিক্ষণ প্রতিষ্ঠান সম্পর্কিত আটটি প্রধান বিষয় নিয়ে আলোচনা করবেন। এর মধ্যে শিক্ষকদের মানোন্নয়ন, প্রশিক্ষণের প্রভাব মূল্যায়ন, প্রশিক্ষণের বিষয়বস্তুর ডিজিটাইজেশন প্রভৃতি রয়েছে।
CG/SD/SKD
(Visitor Counter : 59
প্রতিরক্ষামন্ত্রক
প্রতিরক্ষা ক্ষেত্রে আধুনিকীকরণের জন্য তহবিল
নয়াদিল্লি, ১৪ সেপ্টেম্বর, ২০২০
ডিফেন্স সার্ভিস এস্টিমেট তহবিলের আওতায় ২০২০-২১ বাজেট হিসেব অনুযায়ী, ৯০,০৪৮ কোটি টাকার মূলধন সংগ্রহের জন্য বরাদ্দ করা হয়েছে। এই অর্থ প্রতিরক্ষা ক্ষেত্রে আধুনিকীকরণে সদ্ব্যবহার করা হবে। ২০১৯-২০ বাজেট হিসেব অনুযায়ী এবার ৯,০৮৮ কোটি ৯২ লক্ষ টাকা আধুনিকীকরণের জন্য বেশি মঞ্জুর করা হয়েছে। ডিফেন্স সার্ভিস এস্টিমেট তহবিলের ২৭.৮ শতাংশ মূলধন সংগ্রহ বা আধুনিকীকরণ খাতে বরাদ্দ করা হয়েছে।
সরকার সেনাবাহিনীর আধুনিকীকরণে একাধিক উদ্যোগ নিচ্ছে। এজন্য নতুন অস্ত্রশস্ত্র ও সরঞ্জাম সংগ্রহ করা হচ্ছে। বর্তমানে সেনাবাহিনীর হাতে থাকা অস্ত্রশস্ত্রগুলির মানোন্নয়ন ঘটানো হচ্ছে। সেইসঙ্গে, সমগ্র ব্যবস্থায় পরিবর্তন আনা হচ্ছে।
রাজ্যসভায় গতকাল এক প্রশ্নের লিখিত জবাবে এই তথ্য দেন প্রতিরক্ষা প্রতিমন্ত্রী শ্রী শ্রীপাদ নায়েক।
(CG/BD/DM
ভূ-বিজ্ঞানমন্ত্রক
একটি নতুন পশ্চিমী ঝঞ্ঝার প্রভাবে জম্মু ও কাশ্মীর, লাদাখ, গিলগিট-বালতিস্তান ও মুজাফফরাবাদ এবং হিমাচল প্রদেশের বিস্তীর্ণ এলাকায় আগামী ২২ থেকে ২৪ জানুয়ারির মধ্যে বৃষ্টি ও তুষারপাতের সম্ভাবনা, এছাড়া উত্তরাখণ্ডেও বিক্ষিপ্তভাবে বৃষ্টি ও তুষারপাতের পূর্বাভাস
নতুন দিল্লি, ২২ জানুয়ারি, ২০২১
আবহাওয়া দপ্তরের পূর্বাভাস অনুযায়ী
একটি নতুন পশ্চিমী ঝঞ্ঝার প্রভাবে জম্মু ও কাশ্মীর, লাদাখ, গিলগিট-বালতিস্তান ও মুজাফফরাবাদ এবং হিমাচল প্রদেশের বিস্তীর্ণ এলাকায় আগামী ২২ থেকে ২৪ জানুয়ারির মধ্যে বৃষ্টি ও তুষারপাতের সম্ভাবনা, এছাড়া উত্তরাখণ্ডেও বিক্ষিপ্তভাবে বৃষ্টি ও তুষারপাতের কথা বলা হয়েছে।
উত্তর-পশ্চিম ভারতের জন্য আবহাওয়ার পূর্বাভাসে বলা হয়েছে যে, আগামী ৪৮ ঘণ্টায় তাপমাত্রা ২ থেকে ৪ ডিগ্রি বৃদ্ধি পাবে। এরপর পরবর্তী ৪৮ ঘণ্টায় অর্থাৎ ২৫ ও ২৬ জানুয়ারি তাপমাত্রা ২ থেকে ৪ ডিগ্রী কমবে।
পূর্ব ভারতে অর্থাৎ আসাম, মেঘালয় এবং নাগাল্যান্ড, মণিপুর, মিজোরাম ও ত্রিপুরায় ২৩ থেকে ২৬ জানুয়ারি পর্যন্ত কুয়াশার পরিমাণ বাড়বে বলে জানানো হয়েছে। পশ্চিমবঙ্গের সাব হিমালয়ান অঞ্চলে ২৩ জানুয়ারি সকালে কুয়াশার পরিমাণ বাড়বে।
আজ এবং আগামীকাল আরব সাগরের উত্তর-পশ্চিমাঞ্চলে ঘন্টায় ৪৫ থেকে ৫৫ কিলোমিটার বেগে ঝোড়ো হাওয়া বইবে। মৎস্যজীবীদের সমুদ্রে যেতে নিষেধ করা হয়েছে।
প্রধানমন্ত্রীরদপ্তর
প্রধানমন্ত্রী আজকের পদ্ম সম্মান প্রদান অনুষ্ঠানের কয়েকটি মুহূর্ত সকলের সঙ্গে ভাগ করে নিয়েছেন
নতুনদিল্লি, ২৮শে মার্চ, ২০২২
প্রধানমন্ত্রী শ্রী নরেন্দ্র মোদী আজকের পদ্ম সম্মান প্রদান অনুষ্ঠানের কয়েকটি মুহূর্ত সকলের মধ্যে ভাগ করে নিয়েছেন। এই অনুষ্ঠানে সমাজের বিভিন্ন ক্ষেত্রে গুরুত্বপূর্ণ অবদান রাখা কয়েকজনকে সম্মানিত করা হয়েছে ।
এক ট্যুইট বার্তায় প্রধানমন্ত্রী বলেছেন, “আজকের অনুষ্ঠানের কয়েকটি মুহূর্ত সকলের মধ্যে ভাগ করে নিলাম, যেখানে সমাজের বিভিন্ন ক্ষেত্রে গুরুত্বপূর্ণ অবদান রেখেছেন এমন কয়েকজনকে পদ্ম সম্মানে ভূষিত করা হয়েছে ।“
CG/CB/NS
(
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং কেন্দ্রীয় স্বরাষ্ট্রমন্ত্রী শ্রী অমিত শাহ্ এবং কেন্দ্রীয় স্বাস্থ্য মন্ত্রী শ্রী হর্ষবর্ধন দিল্লির সর্দার বল্লভভাই প্যাটেল কোভিড হাসপাতাল ঘুরে দেখলেন
নতুন দিল্লী, ৫ জুলাই, ২০২০
কেন্দ্রীয় স্বরাষ্ট্রমন্ত্রী শ্রী অমিত শাহ্ এবং কেন্দ্রীয় স্বাস্থ্য ও পরিবার কল্যাণ মন্ত্রী শ্রী হর্ষবর্ধনের সঙ্গে প্রতিরক্ষা মন্ত্রী শ্রী রাজনাথ সিং আজ ১ হাজার শয্যা বিশিষ্ট সর্দার বল্লভভাই প্যাটেল কোভিড হাসপাতাল ঘুরে দেখেন। এই হাসপাতালে ২৫০টি ইন্টেনসিভ কেয়ার ইউনিট  রয়েছে। কেন্দ্রীয় স্বরাষ্ট্রমন্ত্রক, স্বাস্থ্য ও পরিবার কল্যাণ মন্ত্রক, বিভিন্ন সশস্ত্র বাহিনী, টাটা সন্স্ এবং অন্যান্য শিল্প সংস্থাগুলির সহযোগিতায় মাত্র ১২ দিনে প্রতিরক্ষা গবেষণা ও উন্নয়ন সংস্থা  এই হাসপাতালটি তৈরি করেছে। দিল্লির মুখ্যমন্ত্রী শ্রী অরবিন্দ কেজরিওয়াল এবং কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি প্রতিরক্ষা মন্ত্রীর সঙ্গেই ছিলেন।
এত অল্প সময়ে এই হাসপাতালটি তৈরি হওয়ায় এবং হাসপাতালের পরিকাঠামো দেখে শ্রী রাজনাথ সিং সন্তোষপ্রকাশ করেছেন। জাতীয় রাজধানী অঞ্চলে বর্তমানে কোভিড-১৯ সংক্রমণ দ্রুতহারে বৃদ্ধি পাচ্ছে। তার ফলে রোগীর সংখ্যা বাড়ছে। এই জরুরি পরিস্থিতিতে কোভিড-১৯ এর সংক্রমিতদের জন্য হাসপাতালের শয্যা বাড়ানোর বিষয়ে কেন্দ্রীয় স্বরাষ্ট্র মন্ত্রক এবং প্রতিরক্ষা মন্ত্রক আলোচনার পরই ডিআরডিও-কে এই ১ হাজার শয্যা বিশিষ্ট হাসপাতালটি তৈরির দায়িত্ব দেওয়া হয়।
পুরো হাসপাতাল তৈরির প্রক্রিয়াটি যুদ্ধকালীন তৎপরতায় করা হয়েছে। নতুন দিল্লির আন্তর্দেশীয় বিমানবন্দরের ১ নম্বর টার্মিনালের কাছে ভারতীয় বায়ুসেনার একটি জমি চিহ্নিত করা হয়। বায়ু সেনা অনুমতি দেওয়ার পর ডিআরডিও ২৩শে জুন এই হাসপাতালটি তৈরির কাজ শুরু করে।
সশস্ত্র বাহিনীর চিকিৎসা বিভাগের ডাক্তার, নার্স এবং স্বাস্থ্য কর্মীরা এই হাসপাতালটি পরিচালনা করবেন। ডিআরডিও হাসপাতালের পরিকাঠামোর ব্যবস্থাপনার দায়িত্বে রয়েছে। হাসপাতালে যেসমস্ত সংক্রমিত ব্যক্তি ভর্তি হবেন তাঁদের মনস্তাত্ত্বিক দিকটিও ডিআরডিও-র একটি দল খেয়াল রাখবে।
জেলা প্রশাসন যেসমস্ত কোভিড-১৯ সংক্রমিতদের এখানে পাঠাবে তাঁদের বিনামূল্যে চিকিৎসা করা হবে। অল ইন্ডিয়া ইনস্টিটিউট অফ্ মেডিকেল সায়েন্সেস-এ সংকটাপন্ন আক্রান্তদের আরও চিকিৎসার জন্য পাঠানো হবে।
টাটা সন্স্ এই প্রকল্পে তহবিল যুগিয়েছে। ভারত ইলেকট্রনিক্স্ লিমিটেড, ভারত ডায়নামিক্স্ লিমিটেড, অ্যাসট্র মাইক্রোওয়েভ প্রডাক্টস লিমিটেড, শ্রী ভেংকটেশ্বরা ইঞ্জিনিয়ার্স, ব্রাহ্মস প্রাইভেট লিমিটেড, ভারত ফোর্জ এবং ডিআরডিও-র কর্মীরা স্বেচ্ছায় তাঁদের একদিনের বেতন এই হাসপাতালের জন্য দান করেছেন।
২৫ হাজার বর্গ মিটার এলাকা জুড়ে এই হাসপাতালের শীতাতপ নিয়ন্ত্রিত চিকিৎসা ব্যবস্থাপনা রয়েছে। হাসপাতালের রোগীরা এবং চিকিৎসকদের সম্পূর্ণ আলাদাভাবে থাকার ব্যবস্থা রয়েছে। এছাড়াও এখানে চিকিৎসার অন্যান্য অত্যাধুনিক সুযোগ সুবিধে রাখা হচ্ছে। হাসপাতালটি আজ থেকে চিকিৎসা পরিষেবা দেওয়া শুরু করল।
(CG/CB/SKD
কর্পোরেটবিষয়সংক্রান্তমন্ত্রক
ভিডিও কনফারেন্স বা অন্য অডিও ভিজ্যুয়াল মাধ্যমের সাহায্যে বার্ষিক সাধারণ সভা করার অনুমতি দিল কর্পোরেট বিষয়ক মন্ত্রক
নতুন দিল্লি, ৫ মে, ২০২০
যে সমস্ত কোম্পানীর অর্থবর্ষ ৩১শে ডিসেম্বরের মধ্যে শেষ হয়ে গেছে এবং যাদের বার্ষিক সাধারণ সভা  ৩০শে সেপ্টেম্বরের মধ্যে করতে হবে, তাদের কর্পোরেট বিষয়ক মন্ত্রক, ২১শে এপ্রিলের ১৮ / ২০২০নম্বর সাধারণ নির্দেশিকা অনুসারে এজিএম, করার অনুমতি দিয়েছে।
তবে, শারীরিক দূরত্ব বজায় রাখা এবং এক জায়গা থেকে অন্য জায়গায় যাওয়া আসার ক্ষেত্রে নিষেধাজ্ঞা থাকায় এই এজিএম, ভিডিও কনফারেন্স বা অন্য অডিও ভিজ্যুয়াল মাধ্যমে করা যেতে পারে।
এই নির্দেশিকায় আরো বলা হয়েছে, যে সমস্ত কোম্পানী এই ধরণের এজিএম-এর ব্যবস্থা করবে, তাদের বৈদ্যুতিন প্রক্রিয়ায় ভোটদানের ব্যবস্থা করতে হবে।
যেহেতু বর্তমানে আর্থিক বিবৃতির নথি পাঠানোর সমস্যা রয়েছে, সেই কারণে পরিচালন পর্ষদ, হিসাবরক্ষকের প্রতিবেদন সহ অন্যান্য নথি ই-মেলের মাধ্যমে পাঠাতে হবে। সংস্থাগুলিকে তাদের অংশীদারদের লভ্যাংশ ইলেক্ট্রনিক্স ক্লিয়ারিং সার্ভিস  – এর মাধ্যমে পাঠাতে হবে। সংস্থাগুলি তাদের বার্ষিক সাধারণ সভা, ডিজিটাল ইন্ডিয়া প্লাটফর্মের মাধ্যমে করার যে অনুমতি পেয়েছে,
সেটি দেখতে চাইলে নীচের লিঙ্কে ক্লিক করুন– http://www.mca.gov.in/Ministry/pdf/Circular20_05052020.pdf
(CG/CB/SFS
প্রধানমন্ত্রীরদপ্তর
শহীদ ভগৎ সিং-কে তাঁর জন্ম বার্ষিকীতে প্রধানমন্ত্রীর প্রণাম
নয়াদিল্লি, ২৮ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী শহীদ ভগৎ সিং-কে তাঁর জন্মদিনে প্রণাম জানিয়েছেন। তিনি শহীদ ভগৎ সিং-এর সম্পর্কে তাঁর ভাবনা সম্বলিত একটি ভিডিও সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন;
“শহীদ ভগৎ সিংজির জন্মদিনে তাঁকে প্রণাম জানাই। তাঁর সাহস আমাদের অনুপ্রাণিত করে। দেশের জন্য তিনি যে স্বপ্ন দেখতেন তা পূরণে আমরা আবারও অঙ্গীকার ব্যক্ত করছি।”
PG/CB/ NS
(
যোগাযোগওতথ্যপ্রযুক্তিমন্ত্রক
ভারতীয় ডাক বিভাগ বিভাগীয় উৎকর্ষতা পুরস্কার বিতরণ করেছে
কলকাতা,২৬ অক্টোবর, ২০২১
কর্মীদের কর্মকাণ্ড এবং প্রয়াসকে স্বীকৃতি জানাতে ভারতীয় ডাক বিভাগ আজ কলকাতায় "বিভাগীয় উৎকর্ষতা পুরস্কার" বিভাগের আওতায় ১০০ টিরও বেশি পুরস্কার বিতরণ করেছে। পশ্চিমবঙ্গ সার্কেলের চিফ পোস্টমাস্টার জেনারেল, শ্রীমতী জে. চারুকেসি এই পুরস্কারগুলি বিতরণ করেন।
ভারতীয় ডাক বিভাগের কর্মকাণ্ড সম্পর্কে সাংবাদিক বৈঠকে শ্রীমতী চারুকেসি বলেন, ডাক বিভাগ চলতি বছরের অক্টোবর মাসে জাতীয় ডাক সপ্তাহ উদযাপন করেছে।প্রতিবছর ৯ অক্টোবর বিশ্ব ডাক দিবস উদযাপন করা হয়।তিনি বলেন এবছর, 'আজাদী কা অমৃত মহোৎসব' উদযাপনের জন্য এই দিনটি অন্য মাত্রা পেয়েছে।
তিনি বলেন, ডাক বিভাগের প্রকল্প সম্পর্কে সচেতনতা তৈরি করতে,চলতি বছরের ১১অক্টোবর সমস্ত জেলায় সঞ্চয় ব্যাংক মেলার আয়োজন করা হয়। শিশু কন্যাদের ক্ষমতায়ণের লক্ষ্যে একদিনে ২২৫২৫টি অ্যাকাউন্ট খোলা হয়েছে।এর মধ্যে ৭৬৫৮টি সুকন্যা সমৃদ্ধি যোজনা ও ১৭৯৯টি পিপিএফ অ্যাকাউন্ট রয়েছে। ২০২১-২২ অর্থবর্ষে পোস্ট অফিস সেভিংস ব্যাঙ্ক  ক্ষেত্রে ৬২৪ কোটি টাকা জামার লক্ষ্যমাত্রা দেওয়া হয়। এই ক্ষেত্রেও ওয়েস্ট বেঙ্গল সার্কেল চলতি বছরের সেপ্টেম্বর পর্যন্ত নির্ধারিত লক্ষ্যের ৯০% অর্জন করেছে।পশ্চিমবঙ্গ সার্কেলে পিওএসবি-তে মোট ১৫,৮৬,০৬০টি অ্যাকাউন্ট খোলা হয়েছে।এছাড়াও, ইন্ডিয়া পোস্ট পেমেন্ট ব্যাঙ্ক -এর বিভিন্ন পরিষেবা পৌঁছে দেওয়া হচ্ছে বলেও মন্তব্য করেন তিনি।
আজাদি কা অমৃত মহোৎসব উদযাপনের অঙ্গ হিসেবে গত ১৩ অক্টোবর ডাক টিকিট সংগ্রহ দিবসে স্বাধীনতা সংগ্রামে প্রচারের আলোয় না আসা এমন ৬ জন বীর সংগ্রামীদের উপর ছ'টি বিশেষ ডাক কভার প্রকাশ করা হয়।দেশের স্বাধীনতা আন্দোলনে
শ্রী সন্তোষ কুমার মিত্র, শ্রী ননীগোপাল মুখোপাধ্যায়, শ্রী ক্ষুদিরাম বসু, শ্রী সুশীল কুমার ধারা, শ্রী ত্রিলোচন পোখরেল এবং শ্রীমতী বীনা দাস-এর অবদানের প্রতি শ্রদ্ধা জানিয়ে বিশেষ প্রচ্ছদ প্রকাশ করা হয়েছে বলে জানিয়েছেন শ্রীমতী চারুকেসি।
CG/SS
(Visitor Counter : 17
স্বাস্থ্যওপরিবারকল্যাণমন্ত্রক
ভারতে পরপর ছয়দিন নতুন করে আক্রান্তের তুলনায় উচ্চহারে আরোগ্য লাভের প্রবণতা অব্যাহত রয়েছে
১৩টি রাজ্য / কেন্দ্রশাসিত অঞ্চলে নতুন করে আক্রান্তের তুলনায় সুস্থতার সংখ্যা বেশি
১০টি রাজ্য / কেন্দ্রশাসিত অঞ্চল থেকে সদ্য আরোগ্য লাভের হার ৭৪ শতাংশ
নয়াদিল্লি, ২৪ সেপ্টেম্বর, ২০২০
সুচিন্তিত কৌশল এবং নাগরিক-কেন্দ্রিক কার্যকর ব্যবস্থা গ্রহণের মাধ্যমে ভারতে করোনায় আক্রান্তের ক্ষেত্রে আরোগ্য লাভের সংখ্যায় অপ্রত্যাশিত অগ্রগতি হচ্ছে।
দেশে গত ছয়দিনে নতুন করে আক্রান্তের সংখ্যার তুলনায় সুস্থতার সংখ্যা ছাপিয়ে গেছে। এই সাফল্যের পেছনে রয়েছে নমুনা পরীক্ষায় আগ্রাসী মনোভাব, আক্রান্তদের খুঁজে বের করা, উপযুক্ত চিকিৎসা পরিষেবা এবং আক্রান্তদের ওপর নজরদারি ব্যবস্থা। গতকাল সাতটি সর্বাধিক প্রভাবিত রাজ্য / কেন্দ্রশাসিত অঞ্চলের সঙ্গে পর্যালোচনা বৈঠকে স্বয়ং প্রধানমন্ত্রী এই বিষয়গুলির ওপর বিশেষ গুরুত্ব আরোপ করেন।
দেশে গত ২৪ ঘন্টায় ২৭,৩৭৪ জন আরোগ্য লাভ করেছেন। অন্যদিকে, নতুন করে আক্রান্তের সংখ্যা ৮৬,৫০৮। এর ফলে, এখনও পর্যন্ত মোট আরোগ্য লাভের সংখ্যা ৪৬ লক্ষ ৭৪ হাজার ৯৮৭। সুস্থতার হার বেড়ে হয়েছে ৮১.৫৫ শতাংশ।
ভারতে নতুন করে আক্রান্তের তুলনায় আরোগ্য লাভের সংখ্যা নিরন্তর বৃদ্ধি পাওয়ার দরুণ নিশ্চিতভাবে করোনায় আক্রান্তের সংখ্যা এবং সুস্থতার মধ্যে ফারাক ক্রমাগত আরও দীর্ঘায়িত হচ্ছে। নিশ্চিতভাবে মোট আক্রান্তের সংখ্যা ৯ লক্ষ ৬৬ হাজার ৩৮২-র তুলনায় আরোগ্য লাভের সংখ্যা ৩৭ লক্ষের বেশি বেড়ে হয়েছে ৪৬ লক্ষ ৭৪ হাজার ৯৮৭। এমনকি, মোট আক্রান্তের সংখ্যার নিরিখে নিশ্চিত করোনায় আক্রান্তের হার কেবল ১৬.৮৬ শতাংশ। এই প্রবণতা অব্যাহত রেখে নিশ্চিত করোনায় আক্রান্তের সংখ্যা ক্রমাগত হ্রাস পাচ্ছে। জাতীয় স্তরে ১৩টি রাজ্য / কেন্দ্রশাসিত অঞ্চলে নতুন করে আক্রান্তের তুলনায় আরোগ্য লাভের সংখ্যা ক্রমাগত বৃদ্ধি পাচ্ছে।
১০টি রাজ্য / কেন্দ্রশাসিত অঞ্চলে নতুন করে আরোগ্য লাভ করেছেন প্রায় ৭৪ শতাংশ। কেবল মহারাষ্ট্র থেকেই গত ছয়দিনে আরোগ্য লাভ করেছেন ১৯,৪৭৬ জন বা ২২.৩ শতাংশ রোগী।
হাসপাতালগুলিতে মেডিকেল অক্সিজেনের যোগান এবং অন্যান্য চিকিৎসাগত সুযোগ-সুবিধার বিভিন্ন দিক নিয়ে নিয়মিতভাবে উচ্চ পর্যায়ের পর্যালোচনা করা হচ্ছে। কেন্দ্র ও রাজ্যগুলির সম্মিলিত প্রয়াস গ্রহণের ফলে ভারতে উচ্চহারে সুস্থতার হার অব্যাহত রয়েছে এবং মৃত্যু হার ক্রমশ কমছে।
ই-সঞ্জীবনী ডিজিটাল প্ল্যাটফর্ম ব্যবস্থার মাধ্যমে সংশ্লিষ্ট সকলকে বিশেষ করে, রোগী ও তাঁদের পরিবারকে টেলি-মেডিসিন পরিষেবা দেওয়া হচ্ছে। এর ফলে, কোভিড-বহির্ভূত জরুরি চিকিৎসা ক্ষেত্রে প্রয়োজনীয় পরামর্শ সময়মতো মিলছে। কেন্দ্রীয় স্বাস্থ্য ও পরিবারকল্যাণ মন্ত্রক নতুন দিল্লির এইমস প্রতিষ্ঠানের সঙ্গে সহযোগিতায় রাজ্য ও কেন্দ্রশাসিত অঞ্চলের হাসপাতালগুলিতে আইসিইউ বিভাগের দায়িত্বে থাকা চিকিৎসকদের দক্ষতার মান বাড়ানোর জন্য জাতীয় স্তরে কোভিড-১৯ মোকাবিলায় ই-আইসিইউ কর্মসূচি পরিচালনা করে আসছে। এই কর্মসূচির অঙ্গ হিসেবে সপ্তাহের মঙ্গল ও শুক্রবার চিকিৎসকদের সঙ্গে নিয়ে টেলি-পরামর্শ আয়োজন করা হচ্ছে। এখনও পর্যন্ত ২৮টি রাজ্য / কেন্দ্রশাসিত অঞ্চলের ২৭৮টি হাসপাতালে ই-আইসিইউ কর্মসূচির আয়োজন করা হয়েছে।
CG/BD/DM
(
প্রধানমন্ত্রীরদপ্তর
ডঃ এপিজে আব্দুল কালামের জন্মদিনে প্রধানমন্ত্রীর শ্রদ্ধার্ঘ
নতুনদিল্লি, ১৫ই অক্টোবর, ২০২১
প্রধানমন্ত্রী শ্রী নরেন্দ্র মোদী ডঃ এপিজে আব্দুল কালামকে তাঁর জন্মদিনে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “ মিসাইলম্যান হিসেবে বিখ্যাত প্রাক্তন রাষ্ট্রপতি ডঃ এপিজে আব্দুল কালামের জন্মদিনে তাঁকে সশ্রদ্ধ প্রণাম জানাই। ভারতকে ক্ষমতাশালী, সমৃদ্ধ ও শক্তিশালী করে তুলতে তিনি তাঁর জীবন উৎসর্গ করেছিলেন। দেশবাসীর কাছে তিনি সর্বদা অনুপ্রেরণার উৎস হয়ে থাকবেন।“
CG/CB/SFS
(
প্রধানমন্ত্রীগী লোইশঙ
নিপর অহমেদবাদ শঙ্গাবদা প্রধান মন্ত্রীনা য়াইফ-পাউজেল পীখ্রে
য়ুনিয়ন হেল্থ মিনিস্তর শ্রী মনসুখ মন্দাবিয়ানা নিপর অহমেদবাদ শঙ্গাবদা প্রধান মন্ত্রী শ্রী নরেন্দ্র মোদীনা য়াইফ-পাউজেল পীখ্রে।
প্রধান মন্ত্রীনা হায়খি লৌশিং, সাইন্স অমসুং থিজিনবগী শক্তি লৈরবা থোং অমা ওইনা থবক তৌদুনা ফার্মাসিউতিকেলগী লমদা ভারত অত্মানির্ভর ওইবদা নিপর অহমেদবাদনা মরুওইবা থৌদাং অমা লৌগনি।
এক্সতা প্রধান মন্ত্রীনা হায়খি;
“থাগৎচরি অমসুং য়াইফ-পাউজেল পীজরি! লৌশিং, সাইন্স অমসুং থিজিনবগী শক্তি লৈরবা থোং অমা ওইনা থবক তৌদুনা ফার্মাসিউতিকেলগী লমদা ভারত অত্মানির্ভর ওইবদা নিপর অহমেদবাদনা মরুওইবা থৌদাং অমা লৌগনি হায়না ঐনা থাজৈ”।
সামাজিকন্যায়ওক্ষমতায়নমন্ত্রক
প্রজ্ঞাপিত নয় এবং যাযাবর উপজাতির জন্য জাতীয় কমিশন
নয়াদিল্লী, ২৭ জুলাই, ২০২১
সামাজিক ন্যায় ও ক্ষমতায়ন মন্ত্রক ২০১৪র ১২ই ফেব্রুয়ারী এক গেজেট বিজ্ঞপ্তিতে ৩ বছরের মেয়াদে ন্যাশনাল কমিশন ফর ডিনোটিফায়েড অ্যান্ড নোম্যাডিক অ্যান্ড সেমি-নোম্যাডিক ট্রাইবস-  গঠন করে। যেদিন থেকে বিজ্ঞপ্তি প্রকাশিত হয়েছে সেদিন থেকেই কমিশন তার কাজ শুরু করেছে। সরকার এ পর্যন্ত প্রজ্ঞাপিত নয় এবং যাযাবর উপজাতি গোষ্ঠীদের জন্য কিছু কল্যাণমূলক প্রকল্প শুরু করেছে।
১. সংশ্লিষ্ট সম্প্রদায়ের ছেলে-মেয়েদের জন্য প্রাক মাধ্যমিক এবং মাধ্যমিক পরবর্তী শিক্ষার জন্য ডক্টর আম্বেদকর বৃত্তি
২. সংশ্লিষ্ট সম্প্রদায়ের ছেলে-মেয়েদের জন্য নানাজি দেশমুখ প্রকল্পের মাধ্যমে হোস্টেল তৈরি করা
প্রজ্ঞাপিত নয় যাযাবর এবং আধা-যাযাবর সম্প্রদায়ের উন্নয়ন ও কল্যাণের জন্য একটি বোর্ড ২০১৯এর ২১শে ফেব্রুয়ারি গঠন করা হয়। এছাড়াও নীতি আয়োগ একটি কমিটি গঠন করে। এই কমিটি প্রজ্ঞাপিত নয়, যাযাবর এবং আধা-যাযাবর সম্প্রদায়কে চিহ্নিত করবে। এর জন্য সমীক্ষার কাজ চলছে। এরপর নীতি আয়োগ এবং অ্যানথ্রোপলজিক্যাল সার্ভে অফ ইন্ডিয়া সিদ্ধান্ত নেবে চিহ্নিত গোষ্ঠীদের তপশীলি জাতি, তপশীলি উপজাতি বা অন্যান্য অনগ্রসর শ্রেণী౼ কোন গোষ্ঠীর তালিকাভুক্ত করা হবে। এছাড়াও সংশ্লিষ্ট গোষ্ঠীর আর্থিক ক্ষমতায়ণের জন্য ‘সিড’ প্রকল্প অনুমোদিত হয়েছে। এই প্রকল্পের মাধ্যমে :
১. সংশ্লিষ্ট সম্প্রদায়ের যেসব ছাত্রছাত্রীর পরীক্ষায় সাফল্য অর্জনের সম্ভাবনা রয়েছে তাদের জন্য কোচিং-এর ব্যবস্থা করা, যাতে তারা প্রতিযোগিতা মূলক পরীক্ষায় বসতে পারে।
২. এদের জন্য স্বাস্থ্য বীমার ব্যবস্থা করা
৩. সম্প্রদায় স্তরে জীবিকা নির্বাহের জন্য বিশেষ ব্যবস্থা করা
৪. এই সম্প্রদায়গুলিকে বাড়ি তৈরিতে আর্থিক সহায়তার ব্যবস্থা করা
লোকসভায় আজ এক প্রশ্নের লিখিত জবাবে এই তথ্য জানান সামাজিক ন্যায় ও ক্ষমতায়ণ প্রতিমন্ত্রী শ্রীমতী প্রতিমা ভৌমিক।
CG/CB /NS
(Visitor Counter : 162
প্রতিরক্ষামন্ত্রক
ভারত ও জাপানের প্রতিরক্ষা মন্ত্রীর মধ্যে টেলিফোনে বার্তালাপ
নতুন দিল্লি, ৮মে, ২০২০
প্রতিরক্ষা মন্ত্রী শ্রী রাজনাথ সিং আজ জাপানের প্রতিরক্ষা মন্ত্রী শ্রী তারো কোনোর সঙ্গে টেলিফোনে কথা বলেছেন।
দুই প্রতিরক্ষামন্ত্রী কোভিড-১৯ মহামারীর বিরুদ্ধে নিজ নিজ দেশে নেওয়া পদক্ষেপগুলি নিয়ে আলোচনা করেন। শ্রী রাজনাথ সিং কোভিড-১৯ এর বিরুদ্ধে লড়াইয়ে আন্তর্জাতিক প্রচেষ্টায় ভারতের অবদান সম্পর্কে শ্রী তারো কোনোকে অবহিত করেন এবং মহামারীর বিরুদ্ধে লড়াইয়ে পারস্পরিক সহযোগিতার ক্ষেত্রগুলি নিয়ে আলোচনা করেন। কোভিড-১৯ সম্পর্কিত সমস্যা মোকাবেলায় ভারত-জাপান বিশেষ কৌশলগতভাবে ও বৈশ্বিক অংশীদারিত্বের হিসেবে উভয় দেশই অন্য দেশের সাথে একত্রে কাজ করার জন্য সহযোগিতার হাত বাড়িয়ে দেওয়ার বিষয়ে দুই প্রতিরক্ষা মন্ত্রী সহমত পোষণ করেন।
ভারত-জাপান বিশেষ কৌশলগত ও বৈশ্বিক অংশীদারিত্ব পরিকাঠামোর অধীনে দ্বিপাক্ষিক সুরক্ষা সহযোগিতার বিষয়টিকে এগিয়ে নিয়ে যাওয়ার ক্ষেত্রে উদ্যোগ গ্রহণে দু দেশই প্রতিশ্রুতিবদ্ধ বলে উভয় মন্ত্রী জানান।
(CG/SS